ಆಹಾರ ಅಲರ್ಜಿ ಇರುವವರು ಈ ಆಹಾರವನ್ನು ಸೇವಿಸಿ ನೋಡಿ ದೇಹಕ್ಕೆ ಪೋಷಕಾಂಶಗಳನ್ನು ಒದಗಿಸಲು ನಾವು ಆಹಾರವನ್ನು ಸೇವಿಸಬೇಕು. ಕೆಲವರಿಗೆ ಆಹಾರ ಅಲರ್ಜಿ ಸಮಸ್ಯೆ ಇರುತ್ತದೆ. ಅವರು ಕೆಲವೊಂದು ಆಹಾರ ಪದಾರ್ಥಗಳನ್ನು ಸೇವಿಸಿದರೆ ಯಾವುದಾದರೂ ಸಮಸ್ಯೆ ಕಾಡುತ್ತದೆ. ಅಂತವರು ಆ ಆಹಾರದ ಬದಲಿಗೆ ಅಷ್ಟೇ ಪೋಷಕಾಂಶಗಳನ್ನೊಳಗೊಂಡ ಬೇರೆ ಆಹಾರವನ್ನು ಸೇವಿಸಬಹುದು. ಆ ಬದಲಿ ಆಹಾರಗಳು ಯಾವುದೆಂಬುದನ್ನು ತಿಳಿಯೋಣ. ಮೊಟ್ಟೆಗಳಲ್ಲಿ ಪ್ರೋಟಿನ್ ಗಳು ಅಧಿಕವಾಗಿರುತ್ತದೆ. ಆದರೆ ನಿಮಗೆ ಮೊಟ್ಟೆ ಅಲರ್ಜಿಯಾದರೆ ಅದರ ಬದಲಿಗೆ ದ್ವಿದಳ ಧಾನ್ಯಗಳು, ಸೋಯಾಬಿನ್, ಬಾಳೆಹಣ್ಣು, ಒಣದ್ರಾಕ್ಷಿ, ಸೇಬು, ಅಗಸೆ ಬೀಜಗಳನ್ನು ಸೇವಿಸಬಹುದು. ಡೈರಿ ಉತ್ಪನ್ನಗಳ ಅಲರ್ಜಿ ಹೊಂದಿದ್ದರೆ ಬಾದಾಮಿ, ಸೋಯಾ ಹಾಲು, ತೆಂಗಿನ ಹಾಲನ್ನು ಬಳಸಬಹುದು. ಕಡಲೆಕಾಯಿ ಅಲರ್ಜಿಯಾದರೆ ಕುಂಬಳಕಾಯಿ ಬೀಜ, ಸೂರ್ಯಕಾಂತಿ ಬೀಜಗಳನ್ನು ಬಳಸಬಹುದು. ಗೋಧಿ ಅಲರ್ಜಿಯಾದರೆ ಅದರ ಬದಲಿಗೆ ಕಂದು ಅಕ್ಕಿ ಅಥವಾ ರಾಗಿ ಮುಂತಾದ ಧಾನ್ಯಗಳಿಗೆ ಬದಲಾಯಿಸಿಕೊಳ್ಳಿ.